**НҮБ-ын хүний эрхийн шинжээч Монгол Улсын санхүү, эдийн засгийн нөхцөл байдлыг судлахаар айлчилна**

ЖЕНЕВ хот (2019 оны 8 дугаар сарын 29) – Монгол Улсын Засгийн газрын урилгаар Гадаад өр ба хүний эрхийн асуудал хариуцсан НҮБ-ын хүний эрхийн хараат бус шинжээч Хуан Пабло Бохолавски 2019 оны 9 дүгээр сарын 2-11-ний өдрүүдэд Монгол улсад албан айлчлал хийнэ.

Айлчлал нь “Эдийн засаг, санхүү, төсөвтэй холбоотой өргөн хүрээний асуудлуудаар анхдагч эх сурвалжаас авсан мэдээлэлд хүний эрхийн өнцгөөс судалгаа хийж, тэргүүн туршлага, учирч буй сорилтууд болон бодлого, үйл ажиллагаанд оршин буй болзошгүй цоорхойг олж тогтоох зорилготой” хэмээн шинжээч хэлж байна.

Өрийн тогтвортой байдал болон хүртээмжтэй эдийн засгийн өсөлтийг хангахын тулд хэрэгжүүлж буй бодлого, авч буй арга хэмжээ, түүний дотор гадаадын шууд хөрөнгө оруулалтаас эхлээд олборлох болон дэд бүтцийн салбарын хөгжлийн асуудлуудыг хамарсан судалгаа хийхээ Бохославски мэдэгдэв.

Энэ оны эхэнд Хүний эрхийн зөвлөлөөр “[Эдийн засгийн шинэчлэлийн хүний эрхэд үзүүлсэн нөлөөллийг үнэлэх үндсэн зарчмууд](https://ap.ohchr.org/documents/dpage_e.aspx?si=A/HRC/40/57)”-ыг хэлэлцүүлсэнтэй холбогдуулан Монгол улсын эдийн засаг, төсвийн шинэчлэлийн асуудлуудыг онцгойлон сонирхож байгаагаа хараат бус шинжээч тэмдэглэв.

Бохославски, “Засгийн газраас хууль бус санхүүгийн урсгалтай тэмцэх, урьдчилан сэргийлэх чиглэлээр хэрэгжүүлж буй арга хэмжээ, хүчин чармайлт, мөн олон улсын хөгжлийн санхүүжилтэд хүний эрхийн хэм хэмжээг тусгах, нэгтгэх” асуудлуудад онцгой анхаарал хандуулахаа хэллээ.

Айлчлалынхаа үеэр хараат бус шинжээч нь Засгийн газрын байгууллагууд, иргэний нийгэм, хувийн салбар, эрдэм судалгааны болон олон улсын байгууллагуудын төлөөлөлтэй уулзах аж.

Бохославски айлчлалынхаа үеэр олж авсан мэдээлэл, хийсэн судалгааныхаа урьдчилсан байдлаар гаргасан дүгнэлтүүдийг албан айлчлалынхаа төгсгөлд

буюу 9 дүгээр сарын 11-ний 11 цагаас НҮБ-ын байранд (НҮБ-ын байр, Нэгдсэн Үндэстний гудамж -14, Улаанбаатар – 14201, 3-р давхрын хурлын заал) болох **хэвлэлийн бага хурлын үеэр зөвхөн сэтгүүлчдэд мэдээллэнэ.**

Хараат бус шинжээч нь албан айлчлалынхаа тухай иж бүрэн тайланг Хүний эрхийн зөвлөлд 2020 оны 3 дугаар сард хүлээлгэн өгнө.

***Ноён Хуан Пабло Бохославски нь*** *(Аргентин улсын иргэн) 2014 оны 5 дугаар сарын 8-ны өдөр НҮБ-ын Хүний Эрхийн Комиссоос* [*Гадаад өр, хүний эрхийн асуудал хариуцсан хараат бус шинжээчээр*](https://www.ohchr.org/EN/Issues/Development/IEDebt/Pages/IEDebtIndex.aspx) *томилогдсон. Тэрээр НҮБ-ын Худалдаа, хөгжлийн бага хурлын (НҮБХХБХ) Төрийн өрийн шинжээчээр ажиллаж байсан бөгөөд Төрийн хариуцлагатай зээл олголт, зээлжилтийн асуудал хариуцсан Шинжээчдийн группын үйл ажиллагааг зохион байгуулж байсан туршлагатай. Бохославски нь аливаа Засгийн газар, байгууллагаас хараат бус бие даасан шинжээч юм.*

Тусгай илтгэгчид нь Хүний эрхийн зөвлөлийн Тусгай процедур хэмээх хэсэгт харъяалагддаг. Тусгай процедур нь НҮБ-ын Хүний Эрхийн тогтолцоон дахь хараат бус шинжээчдийн хамгийн том хэсэг бөгөөд Зөвлөлийн зүгээс тодорхой улс орны нөхцөл байдал болон тодорхой сэдвийн талаар дэлхийн аль ч хэсэгт хараат бусаар ажиллаж, баримт нотолгоо цуглуулах, тандалт судалгаа хийх, хяналтын үүрэг гүйцэтгэх механизмын ерөнхий нэр юм. Тусгай процедурын шинжээчид нь НҮБ-ын ажилтнууд биш бөгөөд сайн дурын үндсэн дээр ажиллаж, хийсэн ажлынхаа төлөө цалин хөлс авдаггүй. Тэд аливаа улсын засгийн газар, байгууллагад харъяалагддаггүй бөгөөд зөвхөн мэргэжилтнийхээ хувьд томилогдож албан үүргээ гүйцэтгэдэг.

***Хараат бус шинжээчийн твиттер хаяг:*** [***@IEfinanceHRs***](https://twitter.com/iefinancehrs)

*НҮБ-ын Хүний эрхийн зөвлөл, Улс орны мэдээллийг агуулсан хуудас —* [*Mongolia*](https://www.ohchr.org/EN/countries/AsiaRegion/Pages/MNIndex.aspx)

*Дэлгэрэнгүй мэдээлэл авахыг хүсвэл дараах хаягаар холбогдоно уу?:* *nomin.lkhagvasuren@one.un.org*

***Улаанбаатар хотод (албан айлчлалын үеэр):*** *хатагтай Фредерик Боуркю (+41 79 500 0032 /* *fbourque@ohchr.org* *эсхүл дараах хаяг руу э-майл бичнэ үү?:* *ieforeigndebt@ohchr.org**)*

***Женев хотод (албан айлчлалаас өмнө болон дараа):*** *хатагтай Фредерик Боуркю (+41 22 917 9946 /* *fbourque@ohchr.org* *дараах хаяг руу бичнэ үү?:* *ieforeigndebt@ohchr.org*

НҮБ-ын хараат бус шинжээчдийн талаарх мэдээлэл авахыг хүсвэл: Жэрэми Лаурэнс, НҮБ-ын Хүний эрх – хэвлэл, мэдээллийн хэсэг (+41 22 917 9383 / jlaurence@ohchr.org)

НҮБ-ын Хүний Эрхийн хараат бус шинжээчдийг *Twitter дээр дагах бол* [@UN\_SPExperts](https://twitter.com/UN_SPExperts)*.*

Өнөөгийн нийгэмд байгаа асуудлууд таны санааг зовоож байна уу? Тэгвэл **Та өнөөдрөөс эхлэн хэн нэгний эрхийг хамгаалах ажлыг эхлүүл.** #Standup4humanrights мөн манай цахим хуудсаар зочилно уу [http://www.standup4humanrights.or](http://www.standup4humanrights.org)g